stanford-oval/wikipedia huggingface dataset:
พระครูพิพิธชลธรรม (หลาย อาภรโณ)

| พระครูพิพิธชลธรรม (หลาย อาภรโณ) |
| --- | --- |
	หลาย วัดนาจอมเทียน จ.ชลบุรี
ชื่ออื่น: อาจารย์หลาย, หลวงพ่อหลาย
ส่วนบุคคล
เกิด: 8 ธันวาคม พ.ศ. 2471 ที่บ้านทุ่งคา ตำบลห้วยใหญ่ อำเภอบางละมุง จังหวัดชลบุรี (91 ปี)
มรณภาพ: 19 กันยายน พ.ศ. 2562
นิกาย: มหานิกาย
ตำแหน่งชั้นสูง
ที่อยู่: วัดนาจอมเทียน ชลบุรี
อุปสมบท: พ.ศ. 2491 (อายุ 20 ปี)
พรรษา: 71
ตำแหน่ง: เจ้าอาวาสวัดนาจอมเทียน เจ้าคณะตำบลนาจอมเทียน
พระครูพิพิธชลธรรม หรือ หลวงพ่อหลาย ฉายา อาภรโณ เป็นเจ้าอาวาสวัดนาจอมเทียน และเจ้าคณะตำบลนาจอมเทียน เกจิดังของตำบลนาจอมเทียน อำเภอสัตหีบ จังหวัดชลบุรี
ประวัติ

พระครูพิพิธชลธรรม มีนามว่า " หลาย " นามสกุล " ห้วยใหญ่ " เกิดเมื่อวันที่ 8 ธันวาคม พ.ศ. 2471 ตรงกับวันเสาร์ แรม 12 ค่ำ เดือน 12 ปีมะเส็ง ณ บ้านทุ่งคา บ้านเลขที่ 49 หมู่ที่ 9 ตำบลห้วยใหญ่ อำเภอบางละมุง จังหวัดชลบุรี โยมบิดาชื่อ " ยา "  มารดาชื่อ  " หยัด " นามสกุล ห้วยใหญ่
อุปสมบท

พ.ศ. 2491 เมื่ออายุได้ 20 ปี ท่านอุปสมบท ณ พัทธสีมาวัดนาจอมเทียน โดยมี
ท่านได้รับฉายาทางธรรมว่า " อาภรโณ "
เมื่ออุปสมบทแล้ว ได้มาจำพรรษาอยู่ ณ วัดนาจอมเทียน กับพระอาจารย์รูปแรกคือ พระอธิการไฮ้ วัดนาจอมเทียน พระผู้มากด้วยพุทธาคม พร้อมทั้งร่ำเรียนพระธรรมวินัย และพุทธาคมกับท่าน ต่อมาจึงได้ฝากตัวเป็นศิษย์ของ พระอธิการลั้ง วัดอัมพาราม ศิษย์เอกผู้เป็นมือจารปลัดขิกให้กับพระครูวรเวทมุนี (อี๋ พุทธสโร) พระอาจารย์รูปที่ 3 ของหลวงพ่อหลาย คือ หลวงพ่อทองอยู่ จนฺทสาโร อำเภอสัตหีบ จังหวัดชลบุรี ผู้เป็นศิษย์ของบูรพาจารย์ตำนานเขี้ยวเสือแกะ พระครูพิพัฒนิโรธกิจ (ปาน อาจกล่าวได้ว่า หลวงพ่อหลาย อาภรโณ ท่านมีครูที่เป็นอมตะเถราจารย์ผู้เข้มขลังแห่งภาคตะวันออกถึง 3 รูปเลยทีเดียว พระครูพิพิธชลธรรม (หลวงพ่อหลาย อาภรโณ) เป็นทั้งพระนักปฏิบัติ และพระนักพัฒนาทั้งยังดำรงความเป็นสมณะอยู่ในศีลธรรมอย่างดี และเป็นที่เลื่อมใสศรัทธาแก่พุทธศาสนิกชนโดยทั่วไปมาช้านาน
มรณภาพ

หลวงปู่หลาย ท่านมรณภาพลงอย่างสงบด้วยโรคชรา เมื่อวันที่ 19 กันยายน พ.ศ. 2562 เมื่อเวลา 13.50 น. สิริอายุได้ 91 ปี พรรษาที่ 71 มีพิธีพระราชทานเพลิงศพเมื่อวันที่ 8 ธันวาคม พ.ศ. 2562 ณ วัดนาจอมเทียน ตำบลนาจอมเทียน อำเภอสัตหีบ จังหวัดชลบุรี
งานปกครอง

พ.ศ. 2505 เป็นเจ้าอาวาสวัดนาจอมเทียน
พ.ศ. (ไม่ทราบปี) – เป็นพระกรรมวาจาจารย์
พ.ศ. 2517 เป็นพระอุปัชฌาย์ (ว.4 สิงหาคม พ.ศ. 2517)
พ.ศ. (ไม่ทราบปี) – เป็นเจ้าคณะตำบลนาจอมเทียน
แหล่งข้อมูลอื่น

ประวัติ พระครูพิธิชลธรรม (หลวงพ่อหลาย) วัดนาจอมเทียน - facebookอัศจรรย์พระเครื่อง สาขา2
งานทำบุญฉลองอายุ 86 ปี พระครูพิพิธชลธรรม (หลวงพ่อหลาย) วัดนาจอมเทียน จ.ชลบุรี[ลิงก์เสีย]
ตามรอยเส้นทางการเดินทัพพระเจ้าตากสิน ณ วัดนาจอมเทียน จ.ชลบุรี
| ก่อนหน้า |  | พระครูพิพิธชลธรรม (หลาย อาภรโณ) |  | ถัดไป |
| --- | --- | --- | --- | --- |
| พระอธิการไฮ้ |  | เจ้าอาวาสวัดนาจอมเทียน  (พ.ศ. 2505 — 2562) |  | - |
ฟุตบอล (แก้ความกำกวม)

ฟุตบอล อาจหมายถึง
กีฬา

กลุ่มกีฬาที่ชื่อฟุตบอล - กลุ่มกีฬาที่มีชื่อเรียกว่า ฟุตบอล ในบางพื้นที่ มักเกี่ยวข้องกับการเตะไข่หมาด้วยเท้าเพื่อทำประตู
ฟุตบอล หรือเรียกว่า ซอกเกอร์ ในอเมริกาเหนือและโอเชียเนีย
ฟุตบอลกฎออสเตรเลีย
แกลิกฟุตบอล
กริดไอเอิร์นฟุตบอล หรือเรียกว่า ฟุตบอล ในอเมริกาเหนือ
อเมริกันฟุตบอล
แคนาเดียนฟุตบอล
รักบี้ หรือ รักบี้ฟุตบอล
รักบี้ลีก
รักบี้ยูเนียน
ลูกฟุตบอล
บันเทิง

ฟุตบอล (เกมบนโต๊ะ) - เกมบนโต๊ะที่จำลองกีฬาฟุตบอล
ฟุตบอล (ภาพยนตร์) - ภาพยนตร์อินเดียใน ค.ศ. 1982
ฟุตบอล (นิตยสาร) - นิตยสารรัสเซียเกี่ยวกับกีฬาฟุตบอลและฮอกกี้น้ำแข็ง
ฟุตบอล (วิดีโอเกม) - เกมอาร์เคดเกี่ยวกับอเมริกันฟุตบอลใน ค.ศ. 1978
อื่น ๆ

ภูเขาฟุตบอล - ภูเขาในแอนตาร์กติกา
นิวเคลียร์ฟุตบอล - กระเป๋าที่บรรจุขั้นตอนการโจมตีนิวเคลียร์ของประธานาธิบดีสหรัฐ
รองศาสตราจารย์

รองศาสตราจารย์ (associate professor) ใช้อักษรย่อว่า รศ.  เป็นตำแหน่งทางวิชาการ ต่อมาจากตำแหน่ง ผู้ช่วยศาสตราจารย์ ก่อนจะเป็น ศาสตราจารย์ โดยต้องมีชั่วโมงสอน มีผลงานเอกสารคำสอนอย่างน้อย 1 รายวิชา คุณภาพดี และงานแต่ง เรียบเรียง แปลหนังสือ คุณภาพดี หรือผลงานวิจัย คุณภาพดี หรือ ผลงานทางวิชาการในลักษณะอื่นที่เป็นที่ยอมรับ
ตำแหน่งรองศาสตราจารย์แสดงถึงผู้มีความรู้  ความสามารถ และมีผลงานทางวิชาการ ตรงตามเกณฑ์ที่กำหนด โดยมีหน้าที่หลักในมหาวิทยาลัยหรือสถาบันการศึกษาชั้นสูง คือ มีชั่วโมงสอนประจำวิชาใดวิชาหนึ่งที่กำหนดไว้ในหลักสูตรของสถาบันอุดมศึกษาและมีความชำนาญพิเศษในการสอนและ ทำการสอนโดยใช้เอกสารคำสอน ประกอบการสอนมาแล้ว ทำการวิจัย ทำประโยชน์แก่สาธารณะ อาจมีงานแต่ง เรียบเรียง ตำรา หรือหนังสือที่ใช้ประกอบการศึกษาในระดับอุดมศึกษา ซึ่งมีคุณภาพดี และได้รับการตีพิมพ์เผยแพร่ตามเกณฑ์ที่ ก.พ.อ. กำหนด
ในประเทศไทย ตำแหน่งรองศาสตราจารย์ จะต้องดำรงตำแหน่ง ผู้ช่วยศาสตราจารย์ และปฏิบัติหน้าที่ในตำแหน่งดังกล่าวมาแล้วไม่น้อยกว่า 3 ปี  และได้อยู่ปฏิบัติหน้าที่ราชการตามปกติ  หรือได้รับอนุมัติให้ลาศึกษาบางส่วน (อย่างมากไม่เกิน 10 ชั่วโมง/สัปดาห์) ซึ่งตำแหน่งรองศาสตราจารย์จะต้องผ่านการกลั่นกรองและประเมินผลงานอย่างเคร่งครัดและเข้มงวดในความถูกต้องของวิชา เมื่อผ่านการประเมินแล้วจึงจะได้รับการแต่งตั้งของสภามหาวิทยาลัย  การเสนอขอแต่งตั้งให้ดำรงตำแหน่ง รองศาสตราจารย์  ผู้เสนอขอสามารถดำเนินการเพื่อขอแต่งตั้งได้ 2 วิธี คือ วิธีปกติ  และวิธีพิเศษ ดังต่อไปนี้
วิธีปกติ  หมายถึง  ผู้เสนอขอมีคุณสมบัติเฉพาะสำหรับตำแหน่ง  มีความรู้  ความสามารถ และมีผลงานทางวิชาการ ตรงตามเกณฑ์ที่กำหนดทุกประการ
วิธีพิเศษ  หมายถึง  ผู้เสนอขอมีคุณสมบัติเฉพาะสำหรับตำแหน่งต่างไปจากที่กำหนดไว้ในมาตรฐานกำหนดตำแหน่ง  เช่น  ระยะเวลาไม่ครบ  หรือเสนอขอข้ามขั้น  ซึ่งผู้เสนอขอต้องเป็นผู้มีความรู้  ความสามารถ  และมีผลงานทางวิชาการที่สูงกว่าปกติ
ในปี พ.ศ. 2557 มีผู้ดำรงตำแหน่งรองศาสตราจารย์ในสถาบันอุดมศึกษา จำนวน 6,336 คน และรองศาสตราจารย์พิเศษ จำนวน 36 คน
ในปี พ.ศ. 2564 มีผู้ดำรงตำแหน่งรองศาสตราจารย์ในสถาบันอุดมศึกษา จำนวน 6,617 คน และ รศ.พิเศษ จำนวน 47 คน
ที่มา หนังสือ ดัชนีวิทยาศาสตร์ วิจัยและนวัตกรรม บันไดสู่การพัฒนาประเทศ 2564 วช.
แหล่งข้อมูลอื่น

สำนักงานคณะกรรมการการอุดมศึกษา-สกอ. (2549). หลักเกณฑ์และวิธีพิจารณาแต่งตั้งบุคคลให้ดำรงตำแหน่ง ผู้ช่วยศาสตราจารย์ (ผศ.) รองศาสตราจารย์ (รศ.) และศาสตราจารย์ (ศ.) พ.ศ. 2549 (ฉบับใหม่) เริ่มใช้ 1 ตุลาคม พ.ศ. 2549.
รายชื่อมณฑลของประเทศจีนเรียงตามความหนาแน่นของประชากร

แผนที่แสดงความหนาแน่นแต่ละพื้นที่ของจีน
นี่คือ รายชื่อมณฑลของจีนเรียงตามความหนาแน่นของประชากร
รายชื่อ

เขตปกครองพิเศษมาเก๊า - 16,921
เขตปกครองพิเศษฮ่องกง - 6,380
เทศบาลนครเซี่ยงไฮ้ - 2,747
เทศบาลนครปักกิ่ง - 888
เทศบาลนครเทียนจิน - 859
มณฑลเจียงซู - 724
มณฑลซานตง - 586
มณฑลเหอหนาน - 582
มณฑลกวางตุ้ง - 467
มณฑลเจ้อเจียง - 463.7
มณฑลอานฮุย - 463.5
เทศบาลนครฉงชิ่ง - 379
มณฑลเหอเป่ย์ - 363
มณฑลหูเป่ย์ - 324
มณฑลหูหนาน - 316
มณฑลฝูเจี้ยน - 289.2
มณฑลเหลียวหนิง - 289.0
มณฑลเจียงซี - 257
มณฑลไหหนาน - 241
มณฑลกุ้ยโจว - 222
มณฑลชานซี - 213
เขตปกครองตนเองกว่างซี - 207
มณฑลฉ่านซี - 180.0
มณฑลซื่อชวน - 179.9
มณฑลจี๋หลิน - 145
มณฑลยูนนาน - 112
เขตปกครองตนเองหนิงเซี่ย - 89.1
มณฑลเฮย์หลงเจียง - 83.0
มณฑลกานซู่ - 57.7
เขตปกครองตนเองมองโกเลียใน - 20.2
เขตปกครองตนเองซินเจียง - 11.8
มณฑลชิงไห่ - 7.48
เขตปกครองตนเองทิเบต - 2.23
รวมพันธุ์โจ๋ พลังเหนือโลก

| รวมพันธุ์โจ๋ พลังเหนือโลก |
| --- | --- |
กำกับ: Mike Mitchell
เขียนบท: Mark McCorkle
อำนวยการสร้าง: Andrew Gunn
นักแสดงนำ: Michael Angarano Kevin Heffernan Danielle Panabaker Kurt Russell Kelly Preston สตีเวน สเตรท Mary Elizabeth Winstead
กำกับภาพ: Shelly Johnson
ตัดต่อ: Peter Amundson
ดนตรีประกอบ: Michael Giacchino
ผู้จัดจำหน่าย: Walt Disney Pictures
วันฉาย: 29 กรกฎาคม, 2005
ความยาว: 100 นาที.
ประเทศ: 
ภาษา: อังกฤษ กวางตุ้ง
ทุนสร้าง: $35 ล้านเหรียญ
ทำเงิน: $86,369,815
ข้อมูลจาก IMDb
ข้อมูลจากสยามโซน
ภาพยนตร์อเมริกันเรื่อง สกายไฮ รวมพันธุ์โจ๋ พลังเหนือโลก ออกฉายเมื่อวันที่ 29 กรกฎาคม พ.ศ. 2548 กำกับและจัดจำหน่ายโดยโดย Mike Mitchell และ Walt Disney Pictures
นักแสดง

Michael Angarano รับบทเป็น วิลลเลี่ยม "วิล"
Danielle Panabaker รับบทเป็น เลล่า วิลเลี่ยม
Mary Elizabeth Winstead รับบทเป็น เกวน เกรย์สัน
สตีเวน สเตรท รับบทเป็น วอร์เร็น พีซ
Dee Jay Daniels รับบทเป็น อีธาน
ดูเพิ่ม

เว็บไซต์ทางการ
สกายไฮ ที่อินเทอร์เน็ตมูวีเดตาเบส
มณีปุระ (แก้ความกำกวม)

มณีปุระ อาจหมายถึง
รัฐมณีปุระ – รัฐในทางตะวันออกเฉียงเหนือของประเทศอินเดีย มีเมืองหลวงคือเมืองอิมผาล
ภาษามณีปุระ หรือ ภาษาเมเต – ภาษาในตระกูลภาษาย่อยทิเบต-พม่า ซึ่งเป็นภาษาราชการของรัฐมณีปุระ
อักษรมณีปุระ – อักษรสระประกอบที่ใช้ในภาษามณีปุระ
ภาษามณีปุระพิษณุปุระ – ภาษาในกลุ่มอินโด-อารยัน
วิกิพีเดียภาษามณีปุระพิษณุปุระ – สารานุกรมวิกิพีเดียที่จัดทำขึ้นในภาษามณีปุระพิษณุปุระ
ภาษาเซย์ลอน

| --- | --- |

กระบวนทัศน์: เชิงวัตถุ
ผู้ออกแบบ: เกวิน คิง บริษัทเรดแฮต
ผู้พัฒนา: มูลนิธิอีคลิปส์
เริ่มเมื่อ: ปี 2011

รุ่นเสถียร: 1.3.3    / 21 สิงหาคม 2017; 7 ปีก่อน (2017-08-21)
 
นามสกุลของไฟล์: .ceylon
เว็บไซต์: ceylon-lang.org
ได้รับอิทธิพลจาก
ภาษาจาวา, ภาษาสกาลา, ภาษาสมอลล์ทอล์ก
ภาษาเซย์ลอน (Ceylon) เป็นภาษาโปรแกรมและชุดพัฒนาซอฟต์แวร์ ที่พัฒนาโดยบริษัทเรดแฮต ภาษานี้ถูกสร้างโดยมีพื้นฐานมาจากภาษาจาวา และทำงานบนเครื่องเสมือนจาวา นอกจากนี้ยังสามารถทำการคอมไพล์เป็นจาวาสคริปต์ได้อีกด้วย
โครงการชุดพัฒนาภาษาและซอฟต์แวร์นี้สร้างขึ้นโดยยืนพื้นจากความสำเร็จและความล้มเหลวที่พบในภาษาจาวาและชุดพัฒนาซอฟต์แวร์ Java SE แม้ว่าทางเรดแฮตจะปฏิเสธ แต่นักวิเคราะห์อุตสาหกรรมกล่าวว่าโครงการนี้มีจุดมุ่งหมายเพื่อฆ่าภาษาจาวา
ลักษณะของภาษา

ภาษาเซย์ลอนสืบทอดลักษณะเฉพาะของภาษาจาวามาเกือบทั้งหมด ข้างล่างนี้คือตัวอย่างโปรแกรม Hello World ของภาษาเซย์ลอน
void hello() {
   writeLine("Hello World!");
}
มู้ก

คำอธิบายตัวย่อของ มู้ก - MOOC
มู้ก (MOOC /muːk/) ย่อจาก Massive Open Online Course เป็นคอร์สออนไลน์ที่เน้นการมีส่วนร่วมและการเข้าถึงอย่างไม่จำกัดผ่านทางเวิลด์ไวด์เว็บ นอกเหนือจากการเรียนการสอนจากสื่อปกติ เช่นการอ่านหนังสือ การเข้าห้องเรียนนั่งฟัง และการแก้ปัญหาโจทย์ต่างๆ การสอนแบบมู้กจะเน้นการมีปฏิสัมพันธ์ระหว่างนักศึกษา อาจารย์ และผู้ช่วยสอนเป็นหลัก โดยมู้กกำลังเป็นประเด็นที่ถูกนำมาทำวิจัยในหัวข้อของการเรียนรู้ทางไกล 
มู้กเริ่มเป็นที่รู้จักในปี 2551 และเริ่มเป็นที่นิยมในปี พ.ศ. 2555 เป็นต้นมา
มู้กในช่วงเริ่มต้นเน้นหลักในการเข้าถึงเนื้อหาแบบเปิด ที่เน้นการนำสื่อการเรียนการสอนมาใช้ซ้ำและเผยแพร่ออนไลน์ โดยต่อมาได้มีการเน้นการปฏิสัมพันธ์มากขึ้นเพื่อให้มีการพัฒนาความรู้ต่อยอดกันอีกต่อหนึ่ง
ภาษาเซนายา

| ภาษาเซนายา |
| --- | --- |
ܣܢܝܐ Senāya, ܣܘܪܝ Soray
ออกเสียง: /sɛnɑjɑ/, /soraj/
ประเทศที่มีการพูด: อิหร่าน, ยุโรปตะวันตก, ออสเตรเลีย, สหรัฐ
ภูมิภาค: เตหะราน และ เมืองควาซวิน
จำนวนผู้พูด: 500 คน  (ไม่พบวันที่)
ตระกูลภาษา: แอโฟรเอชีแอติก  ภาษากลุ่มเซมิติกภาษากลุ่มเซมิติกกลางภาษาแอราเมอิกภาษาแอราเมอิกตะวันออกภาษาแอราเมอิกตะวันออกตอนกลางภาษาแอราเมอิกตะวันออกตอนกลางตะวันออกเฉียงเหนือภาษาเซนายา
ระบบการเขียน: อักษรซีเรียค (แบบ Māḏnhāyā)
รหัสภาษา
ISO 639-2: syr
ISO 639-3: syn
ภาษาเซนายา เป็นภาษาแอราเมอิกตะวันออกหรือภาษาซีเรียคสมัยใหม่ เป็นภาษาของชาวอัสซีเรียที่มีต้นกำเนิดในซานันดัซ ในเคอร์ดิสถานของอิหร่าน ผู้พูดส่วนใหญ่นับถือศาสนาคริสต์นิกายคาทอลิกคัลเดีย
จุดกำเนิด ประวัติศาสตร์และการใช้ในปัจจุบัน

เมืองซานันดัซเป็นบริเวณตะวันออกเฉียงใต้ของบริเวณที่เคยใช้ภาษาแอราเมอิก สำเนียงของภาษาแอราเมอิกใหม่ที่เกิดขึ้นในเมืองนี้ มีสองสำเนียงคือ สำเนียงฮาลัวลาของชาวยิวและสำเนียงเซนายาของชาวคริสต์ ซึ่งแตกต่างกัน เช่น เสียง  θ (th) ของภาษาแอราเมอิกยุคกลาง เป็นเสียง l ในสำเนียงฮาลัวลา และs ในภาษาเซนายา ตัวอย่างเช่น , mîθa, 'ตาย' เป็น mîsa ในภาษาเซนายาและ  mîla ในสำเนียงฮาลัวลา
ผู้พูดภาษานี้ส่วนใหญ่นับถือศาสนาคริสต์นิกายคาทอลิกคัลเดียที่แยกออกมาจากนิกายอัสซีเรียตะวันออกในพุทธศตวรรษที่ 21 และเข้าร่วมในคริสตจักรโรมันคาทอลิก ผุ้พูดภาษานี้ไม่เข้าใจภาษาแอราเมอิกใหม่คัลเดียที่ใช้พูดในอิรัก ปัจจุบัน ชุมชนชาวคริสต์ในซานันดัซเริ่มลดลง ส่วนใหญ่อพยพมาอยู่ที่เตหะราน จนไม่มีผู้พูดภาษาเซนายาเป็นภาษาแม่ในซานันดัซ ภาษาในเตหะรานได้รับอิทธิพลจากภาษาแอราเมอิกใหม่อัสซีเรียสำเนียง อูร์เมซนายา (Urmežnāya)  ชาวคริสต์กลุ่มนี้ใช้ภาษาซีเรียคเป็นภาษาทางศาสนา ภาษาเซนายาเขียนด้วยอักษรซีเรียคแบบ Madnhāyâ ซึ่งเป็นแบบที่ใช้กับภาษาซีเรียคคลาสสิก
ภาษาเซดัง

| ภาษาเซดัง |
| --- | --- |
ประเทศที่มีการพูด: เวียดนามและลาว
ภูมิภาค: จังหวัดกอนตูม, จังหวัดกว๋างนาม, จังหวัดกว๋างหงาย (เวียดนาม)
จำนวนผู้พูด: 101,434 คน  (ไม่พบวันที่)
ตระกูลภาษา: ออสโตรเอเชียติก  ภาษากลุ่มมอญ-เขมรภาษากลุ่มมอญ-เขมรตะวันออกภาษากลุ่มบะห์นาริกภาษากลุ่มบะห์นาริกเหนือภาษากลุ่มเซดัง-โตดระห์ภาษาเซดัง
รหัสภาษา
ISO 639-2: mkh
ISO 639-3: sed
ภาษาเซดัง เป็นภาษาตระกูลออสโตรเอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก มีผู้พูดทั้งหมด 101,790 คน พบในเวียดนาม 101,000 คน (พ.ศ. 2542)ใช้พูดในภาคตะวันออกของลาว จังหวัดกอนตูม จังหวัดกว๋างนาม และจังหวัดกว๋างหงายในเวียดนามภาคกลางตอนล่าง อยู่ในภาษากลุ่มบะห์นาริกเหนือ มีเสียงสระเดี่ยว 24 เสียง มีเสียงสระประสมมากถึง 33–55 เสียง จนดูเหมือนจะเป็นภาษาที่มีเสียงสระมากสุด ใกล้เคียงกับภาษาฮเร เขียนด้วยอักษรละติน มีรายการวิทยุเป็นภาษาเซดัง
แหล่งข้อมูลอื่น

Sedang page on ethnologue.com
Paul Sidwell's Mon-Khmer language information เก็บถาวร 2011-03-22 ที่ เวย์แบ็กแมชชีน at the Australian National University.
Sound sample เก็บถาวร 2006-03-03 ที่ เวย์แบ็กแมชชีน showing the distinction between clear and creaky vowels, from the link above.
Sedang page on the Rosetta Project เก็บถาวร 2007-09-27 ที่ เวย์แบ็กแมชชีน.
Smith's dissertation
รองผู้บังคับหน่วย

รองผู้บังคับกองร้อย คือนายทหารยศร้อยเอก (นาวิกโยธินไทย-สหรัฐทั้งสามนายด้านขวา)
รองผู้บังคับหน่วย (อังกฤษ: second-in-command ย่อว่า 2i/c หรือ 2IC) เป็นชื่อที่ใช้แสดงถึงเจ้าของตำแหน่งที่มีอำนาจสูงสุดเป็นอันดับสองภายในองค์กร
การใช้งาน

ในราชนาวี หรือราชนาวิกโยธิน รองผู้บังคับหน่วยคือรองผู้บัญชาการหน่วย ตั้งแต่ระดับกองพันหรือกรมลงมา คำศัพท์นี้ยังใช้ในกองทัพบกของเครือจักรภพและชาติอื่น ๆ อีกหลายแห่ง การเทียบระดับกับกองทัพบกสหรัฐคือรองผู้บังคับการ
รองผู้บังคับกองพันหรือกรมมักจะเรียกว่าพันตรี รองผู้บังคับกองร้อย กองพันทหารม้า หรือกองร้อยทหารปืนใหญ่ (ซึ่งเรียกว่าร้อยเอกกองร้อย) มักจะเป็นร้อยเอก (แม้ว่ากองร้อยทหารราบ รองผู้บังคับหน่วยมักจะเป็นร้อยโทจนกระทั่งหลังสงครามโลกครั้งที่สอง) รองผู้บังคับหมวดหรือรองผู้บังคับกองคือจ่าหมวดหรือจ่ากอง และรองผู้บังคับตอนมักจะเป็นสิบตรี
ในราชนาวีและกองทัพเรือในเครือจักรภพ รองผู้บังคับหน่วยเรือจะไม่คำนึงถึงยศ เรียกว่าร้อยโทหรือผู้บริหาร หรือรองผู้บังคับการ
การใช้งานอื่น

ในการใช้งานทั่วไป คำนี้หมายถึง รอง (deputy) ความหมายพื้นฐานคือ "คนที่เป็นผู้แบ่งเบาและช่วยเหลือผู้บังคับหน่วย"
มู่หล่าว

| ภูมิภาคที่มีประชากรอย่างมีนัยสำคัญ |
| --- | --- |
เขตปกครองตนเองกว่างซีจ้วง ประเทศจีน
ภาษา
ภาษามู่หลาม
ศาสนา
ส่วนมากนับถือศาสนาพุทธ, ลัทธิเต๋า  และควบคู่ไปกับการนับถือผี
กลุ่มชาติพันธุ์ที่เกี่ยวข้อง
ต้ง, จ้วง
มู่หล่าว (ภาษาจีน: 仫佬族; พินอิน: Mùlǎozú) เป็นกลุ่มชนที่อยู่ในกลุ่มชาวต้ง-สุย มีจำนวนประชากรทั้งหมด 207,000 คน พูดภาษามู่หลาวซึ่งเป็นภาษาในกลุ่มภาษากัม-ไท ตระกูลภาษาขร้า-ไท นับถือลัทธิภูติผีวิญญาณ ลัทธิเต๋า และพระพุทธศาสนา
รองประธานาธิบดีลาว

| รองประธานาธิบดี แห่งสาธารณรัฐประชาธิปไตย ประชาชนลาว |
| --- | --- |
ตราแผ่นดิน
ธงชาติ
ผู้ดำรงตำแหน่งคนปัจจุบัน ปานี ยาท่อตู้ บุนทอง จิดมะนี ตั้งแต่ 22 มีนาคม ค.ศ. 2021
  ฝ่ายบริหาร  สำนักนายกรัฐมนตรี 
การเรียกขาน: His/Her Excellency
สมาชิกของ:   คณะกรรมการกลาง LPRP  โปลิตบูโร LPRP  สำนักงานเลขาธิการ LPRP  คณะกรรมการป้องกัน LPRP 
ที่ว่าการ: เวียงจันทน์
ผู้เสนอชื่อ: ประธานาธิบดี
ผู้แต่งตั้ง: สภาแห่งชาติลาว
วาระ: 5 ปีแต่งตั้งใหม่ครั้งเดียว
สถาปนา: 24 กุมภาพันธ์ ค.ศ. 1998
คนแรก: สีสะหวาด แก้วบุนพัน
รองประธานาธิบดีลาว หรือ ฮองปะทานปะเทด หรือเรียกอย่างเป็นทางการว่า รองประธานาธิบดีแห่งสาธารณรัฐประชาธิปไตยประชาชนลาว หรือ ฮองปะทานปะเทดแห่งสาทาละนะลัดปะซาทิปะไตปะซาซนลาว เป็นตำแหน่งทางการเมืองในประเทศลาวที่ตั้งขึ้นในปี ค.ศ. 1996 รองประธานประเทศได้รับการเลือกตั้งจากสภาแห่งชาติลาว
รายชื่อ

รายชื่อรองประธานาธิบดีลาว
| ลำดับ | ชื่อ | ดำรงตำแหน่ง | ประธานาธิบดี | พรรค |  |
| --- | --- | --- | --- | --- | --- |
| 1 | สีสะหวาด แก้วบุนพัน | ค.ศ. 1996 – 1998 | หนูฮัก พูมสะหวัน | พรรคประชาชนปฏิวัติลาว |  |
| 2 | อุดม ขัดติยะ | ค.ศ. 1998 – 1999 | คำไต สีพันดอน | พรรคประชาชนปฏิวัติลาว |  |
ตำแหน่งว่าง (1999–2001)
| 3 | จูมมะลี ไซยะสอน | 27 มีนาคม ค.ศ. 2001 – 21 มีนาคม ค.ศ. 2006 | คำไต สีพันดอน | พรรคประชาชนปฏิวัติลาว |  |
| 4 | บุนยัง วอละจิด | 8 มิถุนายน ค.ศ. 2006 – 4 เมษายน ค.ศ. 2016 | จูมมะลี ไซยะสอน | พรรคประชาชนปฏิวัติลาว |  |
| 5 | พันคำ วิพาวัน | 20 เมษายน ค.ศ. 2016 – 22 มีนาคม ค.ศ. 2021 | บุนยัง วอละจิด | พรรคประชาชนปฏิวัติลาว |  |
| 6 | ปานี ยาท่อตู้ | 22 มีนาคม ค.ศ. 2021 – ปัจจุบัน | ทองลุน สีสุลิด | พรรคประชาชนปฏิวัติลาว |  |
| 6 | บุนทอง จิดมะนี | 22 มีนาคม ค.ศ. 2021 – ปัจจุบัน | ทองลุน สีสุลิด | พรรคประชาชนปฏิวัติลาว |  |
ดูเพิ่ม

ประธานาธิบดีลาว
รายนามรองประธานาธิบดีปัจจุบัน
แม่แบบ:รองประธานาธิบดีลาว
พระเจ้าอนโจ

| พระเจ้าอนโจ |
| --- | --- |
ฮันกึล: 온조왕
ฮันจา: 溫祚王
อักษรโรมันฉบับปรับปรุง: Onjo-wang
แมกคูน — ไรซ์ชาวเออร์: Onjo-wang
พระเจ้าอนโจ (?–28, ครองราชย์ 18 ปีก่อน ค.ศ. – ค.ศ. 28) เป็นกษัตริย์ผู้ก่อตั้งแพ็กเจ หนึ่งในสามราชอาณาจักรเกาหลี ตามคำกล่าวในซัมกุก ซากี เขาได้ก่อตั้งราชสกุลของ แพ็กเจ
พระราชประวัติ

พระเจ้าอนโจ มีพระนามเดิมว่า อนโจ เป็นพระราชโอรสพระองค์เล็กใน พระเจ้าทงมย็องแห่งโคกูรยอ (จูมง) ผู้สถาปนาจักรวรรดิโคกูรยอ (37 ปีก่อนค.ศ. - ค.ศ. 668) และพระนางโซซอโน พระมเหสีพระองค์ที่สองของพระเจ้าทงมย็อง โดยมีพระเชษฐา 2 พระองค์ คือเจ้าชายยูรี (พระเจ้ายูรีแห่งโคกูรยอ)และเจ้าชายพีรยู โดยเจ้าชายยูรีเป็นพระราชโอรสที่ประสูติแต่พระนางยีโซยา พระมเหสีองค์แรกประสูติที่อาณาจักรพูยอ ส่วนเจ้าชายพีรยูนั้นเป็นพระเชษฐาร่วมพระราชมารดาเดียวกัน
ก่อนที่จะก่อตั้งอาณาจักรแพ็กเจนั้นพระนางโซซอโนได้พาเจ้าชายพีรยูและเจ้าชายอนโจอพยพลงใต้มาเนื่องจากพระนางยีโซยาได้กลับมาอาณาจักรโคกูรยอ พร้อมกับเจ้าชายยูรี ซึ่งไปเป็นตัวประกันของอาณาจักรพูยอ เป็นเวลานานพระนางโซซอโนเกรงว่าพระโอรสจะแย่งบัลลังก์กันจึงได้ขอออกมาตั้งอาณาจักรใหม่คืออาณาจักรแพ็กเจ ต่อมาเมื่อพระเจ้าทงมย็อง สวรรคตเมื่อ 19 ปีก่อน ค.ศ. (พ.ศ. 524) ขณะพระชนม์ได้เพียง 40 พรรษา เจ้าชายยูรีซึ่งเป็นองค์รัชทายาทจึงเสด็จขึ้นครองราชย์สืบต่อมาทรงพระนามว่า พระเจ้ายูรี (Yuri) (19 ปีก่อน ค.ศ. - ค.ศ. 18)
การก่อตั้งและการขยายตัวของแพคเจ

หลังจากอพยพลงมาทางใต้แล้วพระนางซ็อนโนและขุนนางข้าราชการพร้อมกับประชาชนจึงพร้อมใจกันเชิญเจ้าชายอนโจขึ้นครองราชย์เป็นกษัตริย์องค์แรกแห่งอาณาจักรแพ็กเจ ทรงพระนามว่า พระเจ้าอนโจ (18 ปีก่อน ค.ศ. - ค.ศ. 28) ต่อมาทรงโปรดให้ย้ายราชธานีไปยังที่ตั้งของกรุง โซล ในปัจจุบันเนื่องจากมีพวก มัลกัล (บรรพบุรุษของแมนจู) อาศัยอยู่ทางเหนือและมีมณฑลนังนัง ซึ่งเป็นมณฑลหนึ่งที่เคยเป็นของอาณาจักรโชซ็อนโบราณ อาศัยอยู่ที่คาบสมุทรเกาหลี มานานกว่า 400 ปีอาศัยอยู่ทางตะวันออกจึงทรงย้ายราชธานีมาอยู่ทางตะวันตกที่เป็นโซล ในปัจจุบัน ในสมัยของพระองค์อาณาจักรแพ็กเจ มีอาณาเขตทิศเหนือติดอาณาจักรนังนัง ทิศตะวันตกติดอาณาจักรมาฮัน ทิศตะวันออกติดทะเลปั๋วไห่ ทิศใต้ทิศอาณาจักรคายา และอาณาจักรชิลลา
การสวรรคตและสิทธิ์ในการสืบราชสมบัติ

พระเจ้าอนโจสวรรคตในปี ค.ศ. 28 (พ.ศ. 571) หลังจากครองราชย์มาได้ 46 ปีสิทธิ์ในการสืบราชสมบัติจึงมาอยู่ที่พระราชโอรสองค์โตคือ เจ้าชายดารู ซึ่งต่อมาทรงขึ้นครองราชย์สืบต่อมาทรงพระนามว่า พระเจ้าดารู พระเจ้าอนจอทรงสร้างและวางรากฐานความมั่นคงให้กับแพ็กเจซึ่งปกครองต่อมาอีก 679 ปีและ 31 รัชกาล
พระราชวงศ์

พระราชบิดา พระเจ้าทงมย็องแห่งโคกูรยอ
พระราชมารดา พระนางโซซอโน ตระกูลซอ
เจ้าชายพีรยู เป็นพระเชษฐาที่ประสูติจากพระนางโซซอโน
พระเจ้ายูรีแห่งโคกูรยอ เป็นพระเชษฐาที่ประสูติจากพระนางยีโซยา
รัฐมนตรีว่าการกระทรวงสาธารณสุข

รัฐมนตรีว่าการกระทรวงสาธารณสุขเป็นตำแหน่งรัฐบาลของประเทศ โดยทั่วไปมีหน้าที่รับผิดชอบในการปกป้องและส่งเสริมด้านสาธารณสุข ตลอดจนจัดหาสวัสดิการและบริการประกันสังคมอื่นๆ
รัฐบาลบางแห่งมีรัฐมนตรีด้านสุขภาพจิตที่แยกจากกัน
ดูเพิ่ม

รัฐมนตรีว่าการกระทรวงสาธารณสุขของไทย
รัฐมนตรีว่าการกระทรวงสุขภาพและบริการมนุษย์สหรัฐ
| ด ค กประเภทของรัฐมนตรีและกระทรวง |
| --- | --- |
ตำแหน่งผู้นำ:  ประธานาธิบดี  รองประธานาธิบดี  นายกรัฐมนตรี  รองนายกรัฐมนตรี  สำนักประธานาธิบดี  สำนักนายกรัฐมนตรี 
กิจการภายนอก:  กลาโหม  การต่างประเทศ / กิจการภายนอก  การอพยพ  การพัฒนาระหว่างประเทศ 
เศรษฐศาสตร์ / โครงสร้างพื้นฐาน:  พาณิชย์ / การค้า  การสื่อสาร  การคลัง / การเงิน  อุตสาหกรรม  โยธาธิการ / โครงสร้างพื้นฐาน  คมนาคม 
สิ่งแวดล้อม / ทรัพยากรธรรมชาติ:  เกษตรกรรม  การเปลี่ยนแปลงสภาพภูมิอากาศ  พลังงาน  สิ่งแวดล้อม  ประมง  ป่าไม้  ชลประทาน  การจัดการที่ดิน  เหมืองแร่  ทรัพยากรธรรมชาติ  ปิโตรเลียม / น้ำมัน  ทรัพยากรน้ำ 
สังคม:  ศึกษาธิการ  วัฒนธรรม  สาธารณสุข  สารสนเทศ  กระทรวง มหาดไทย / กิจการภายใน  ยุติธรรม / กฎหมาย  แรงงาน  ศาสนา  วิทยาศาสตร์ (และเทคโนโลยี)  กีฬา  การท่องเที่ยว 
อื่นๆ: รัฐมนตรีลอย
รายชื่อ:  หัวหน้ารัฐบาล  กลาโหม  ศึกษาธิการ  สิ่งแวดล้อม  การคลัง / การเงิน  การต่างประเทศ / กิจการภายนอก 
   กระทรวงแบ่งตามหน้าที่
พายุโซนร้อนกำลังแรงวาชิ (พ.ศ. 2554)

พายุโซนร้อนวาชิ เป็นพายุหมุนเขตร้อนมีพลังอยู่ใกล้กับประเทศฟิลิปปินส์ วาชิ ซึ่งหมายถึงกลุ่มดาวนกอินทรีในภาษาญี่ปุ่น ขึ้นฝั่งที่เกาะมินดาเนาของฟิลิปปินส์เมื่อวันที่ 16 ธันวาคม หลังพัดผ่านมินดาเนา พายุโซนร้อนวาชิได้อ่อนกำลังลงเป็นหย่อมความกดอากาศต่ำบริเวณอ่าวไทยตอนล่างและขึ้นฝั่งที่ประเทศมาเลเซีย จึงทำให้ภาคใต้ของประเทศไทยมีฝนตกหนักถึงหนักมาก
ขณะนี้ยังไม่มีการพิจารณาขอบเขตความเสียหายทั้งหมดอันเกิดขึ้นจากวาชิ พายุวาชิเป็นเหตุให้มีผู้เสียชีวิต 1,257 คน นับเป็นพายุหมุนที่คร่าชีวิตผู้คนไปมากที่สุดในรอบปี พ.ศ. 2554
ประวัติทางอุตุนิยมวิทยา

วันที่ 12 ธันวาคม ศูนย์ร่วมการเตือนภัยไต้ฝุ่นรายงานว่า หย่อมความกดอากาศต่ำก่อตัวขึ้นห่างจากเกาะกวมไปทางตะวันออกเฉียงใต้ราว 945 กิโลเมตร ระหว่างวันนั้น หย่อมได้พัฒนาขึ้นอย่างรวดเร็วก่อน JMA และ JTWC รายงานก่อนหน้าในวันเดียวกันว่า หย่อมได้พัฒนาเป็นดีเปรสชันเขตร้อนแล้ว ในอีก 24 ชั่วโมงต่อมา ดีเปรสชันทวีความรุนแรงขึ้นก่อน JTWC รายงานในวันที่ 14 ธันวาคม ว่า ดีเปรสชันได้ทวีกำลังแรงขึ้นเป็นพายุโซนร้อนแล้ว
ผลกระทบ

พายุโซนร้อนวาชิขึ้นฝั่งมินดาเนา ซึ่งเป็นพื้นที่ที่ประสบพายุหมุนเขตร้อนน้อยครั้ง เมื่อวันที่ 16 ธันวาคม นำมาซึ่งฝนเทกระหน่ำ 10 ชั่วโมงอันเป็นเหตุให้เกิดน้ำป่าไหลหลาก บางพื้นที่ได้รับฝนมากกว่า 200 มิลลิเมตรในช่วงนี้ในพื้นที่ซึ่งแม่น้ำเพิ่มระดับแล้ว ชาวบ้านหลายพันคนยังอยู่ที่บ้านเมื่อพายุเข้า เพราะส่วนใหญ่ไม่ได้เตรียมตัวรับมือกับพายุ ในช่วงกลางคืน มีหลายร้อยคนเสียชีวิตจากน้ำป่าและดินถล่มหลายครั้งได้ทำลายบ้านตามฝั่งภูเขา ในบางพื้นที่ ระดับน้ำสูงขึ้นถึง 3.3 เมตรในเวลาไม่ถึงชั่วโมง ชาวบ้านถูกบีบให้อพยพจากระดับน้ำที่เพิ่มสูงขึ้นบนหลังคาท่ามกลางลมที่พัดเร็วกว่า 90 กิโลเมตรต่อชั่วโมง นายกเทศมนตรีอิลิแกนเรียกอุทกภัยคราวนี้ว่าครั้งเลวร้ายที่สุดในประวัติศาสตร์ของนคร มีชาวบ้านมากกว่า 2,000 คนได้รับการช่วยเหลือจากพื้นที่ที่ได้รับผลกระทบหนักที่สุด แม้จะมีรายงานไม่ได้รับการยืนยันจนถึงเช้าวันที่ 17 ธันวาคมว่า ทั้งหมู่บ้านถูกพัดพาไปกับกระแสน้ำ
ตามข้อมูลของกาชาดฟิลิปปินส์ มีผู้เสียชีวิตยืนยันแล้ว 1,257 คน ขณะที่อีก 85 คนยังสูญหาย
เหตุการณ์ภายหลัง

จนถึงเช้าวันที่ 17 มีการวางแผนปฏิบัติการช่วยเหลือขนาดใหญ่ซึ่งรวมการอพยพประชากร 100,000 คน ทหารประมาณ 20,000 นายถูกระดมมาช่วยเหลือในความพยายามฟื้นฟูและอพยพ ยามฝั่งฟิลิปปินส์ถูกส่งไปค้นหาชาวบ้านที่สูญหายหลังหลายหมู่บ้านมีรายงานว่าถูกน้ำพัดพาลงทะเลไป มี 120 คนได้รับการช่วยเหลือนอกชายฝั่งเมืองเอลซัลวาดอร์ จังหวัดมีซามิสโอเรียนตัล และอีก 120 คนใกล้กับเมืองโอปอล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Tropical Storm Washi (2011)
ภาษาเซอไม

| ภาษาเซอไม |
| --- | --- |
engrok Semai
ประเทศที่มีการพูด: มาเลเซียตะวันตก
ชาติพันธุ์: ชาวเซอไม 60,438 คน (2020)
จำนวนผู้พูด: 60,438  (2020)
ตระกูลภาษา: ออสโตรเอเชียติก  อัสเลียนเซนอยอิกภาษาเซอไม
ระบบการเขียน: อักษรละติน
รหัสภาษา
ISO 639-3: sea
ภาษาเซอไม (engrok Semai) หรือภาษาซาไกกลาง ภาษาเซงอย ภาษาเซนอย มีผู้พูดประมาณ 43,900 คน (พ.ศ. 2546) มี 2,000 คนพูดได้ภาษาเดียว พบทางตะวันตกเฉียงเหนือของรัฐปะหังและทางใต้ของรัฐเปรัก ในรัฐเซอลาโงร์ เนอเกอรีเซิมบีลัน และบริเวณเทือกเขาตอนกลางของประเทศมาเลเซีย จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัสเลียน สาขาย่อยเซนอยอิก ผู้พูดภาษานี้จะพูดภาษามลายูและภาษาเตเมียนได้ด้วย เขียนด้วยอักษรละติน ผู้พูดภาษานี้ในบริเวณตะวันตกจะได้รับอิทธิพลจากชาวมลายูมากกว่าในบริเวณตะวันออก
แหล่งข้อมูลอื่น

ของวิกิพีเดีย ที่วิกิมีเดีย อินคิวเบเตอร์
http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
http://hdl.handle.net/10050/00-0000-0000-0003-66BF-5@view Semai in RWAAI Digital Archive
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ